CELEX: 62011CA0661
Language: el
Date: 2013-09-19 00:00:00
Title: Υπόθεση C-661/11: Απόφαση του Δικαστηρίου (τρίτο τμήμα) της 19ης Σεπτεμβρίου 2013 [αίτηση του Cour de cassation (Βέλγιο) για την έκδοση προδικαστικής αποφάσεως] — Martin y Paz Diffusion SA κατά David Depuydt, Fabriek van Maroquinerie Gauquie NV (Σήματα — Οδηγία 89/104/ΕΟΚ — Άρθρο 5 — Συγκατάθεση του δικαιούχου σήματος για τη χρήση, από τρίτο, σημείου πανομοιότυπου προς αυτό — Συγκατάθεση παρεχόμενη στο πλαίσιο από κοινού εκμεταλλεύσεως — Δυνατότητα του εν λόγω δικαιούχου να θέσει τέρμα στην από κοινού εκμετάλλευση και να ανακτήσει την αποκλειστική χρήση του σήματός του)

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/17
            
         Απόφαση του Δικαστηρίου (τρίτο τμήμα) της 19ης Σεπτεμβρίου 2013 [αίτηση του Cour de cassation (Βέλγιο) για την έκδοση προδικαστικής αποφάσεως] — Martin y Paz Diffusion SA κατά David Depuydt, Fabriek van Maroquinerie Gauquie NV
   (Υπόθεση C-661/11) (1)
   
   (Σήματα - Οδηγία 89/104/ΕΟΚ - Άρθρο 5 - Συγκατάθεση του δικαιούχου σήματος για τη χρήση, από τρίτο, σημείου πανομοιότυπου προς αυτό - Συγκατάθεση παρεχόμενη στο πλαίσιο από κοινού εκμεταλλεύσεως - Δυνατότητα του εν λόγω δικαιούχου να θέσει τέρμα στην από κοινού εκμετάλλευση και να ανακτήσει την αποκλειστική χρήση του σήματός του)
   2013/C 344/28
   Γλώσσα διαδικασίας: η γαλλική
   
      Αιτούν δικαστήριο
   
   Cour de cassation
   
      Διάδικοι στην υπόθεση της κύριας δίκης
   
   Martin y Paz Diffusion SA
   
      κατά
   
   David Depuydt, Fabriek van Maroquinerie Gauquie NV
   
      Αντικείμενο
   
   Αίτηση προδικαστικής αποφάσεως — Cour de cassation — Ερμηνεία των άρθρων 5, παράγραφος 1, και 8, παράγραφος 1, της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ 1989, L 40, σ. 1) — Δικαιώματα του δικαιούχου καταχωρισμένου σήματος, ο οποίος μοιράζεται την εκμετάλλευση του σήματος με τρίτον, στο πλαίσιο κοινωνίας δικαιώματος, ως προς ορισμένα από τα οικεία προϊόντα και της αμετάκλητης συγκαταθέσεως του δικαιούχου να χρησιμοποιεί ο τρίτος το εν λόγω σήμα — Κανόνας της εθνικής νομοθεσίας δυνάμει του οποίου απαγορεύεται στον δικαιούχο του σήματος η παράνομη ή καταχρηστική άσκηση του δικαιώματός του — Απαγόρευση της χρήσεως του σήματος από τον δικαιούχο σε βάρος τρίτου — Κυρώσεις
   
      Διατακτικό
   
   Κατά το άρθρο 5 της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, όπως τροποποιήθηκε από τη Συμφωνία για τον Ευρωπαϊκό Οικονομικό Χώρο, της 2ας Μαΐου 1992, ο δικαιούχος σημάτων ο οποίος, στο πλαίσιο από κοινού εκμεταλλεύσεως των σημάτων αυτών με τρίτο, είχε παράσχει σε τρίτο τη συγκατάθεσή του για τη χρήση σημείων πανομοιότυπων με τα σήματά του για ορισμένα προϊόντα που εμπίπτουν στις κλάσεις για τις οποίες τα σήματα αυτά έχουν καταχωριστεί και ο οποίος έχει πλέον άρει τη συγκατάθεση αυτή δεν επιτρέπεται να στερείται παντελώς τη δυνατότητα να αντιτάσσει το παρεχόμενο από τα σήματα αυτά αποκλειστικό δικαίωμα έναντι του τρίτου, καθώς και τη δυνατότητα να ασκεί ο ίδιος το εν λόγω αποκλειστικό δικαίωμα για προϊόντα πανομοιότυπα με αυτά του προαναφερθέντος τρίτου.
   
      (1)  ΕΕ C 89 της 24.3.2012.